wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு71

## ஆத்திரேலியப் பழங்குடி மொழிகளோடு தமிழ், திராவிட மொழிகள் தொடர்பு

ஆர்வார்டு பல்கலைக்கழகத்தின் பேராசிரியர் மைக்கேல் விட்ஃசெல் (Michael Witzel) அண்மையில்
பகிர்ந்த மடலில் உள்ள செய்தி குறிப்பிடத் தகுந்தது:  
Vaclav Blažek,  
Was there an Australian substratum in Dravidian?  
Mother Tongue XI, 2006.  
சுருக்கம்  
The matter of immigration from Africa via S. India to Indonesia and  
Australia (via Flores around 50,000 BCE) is complex: earliest skeletons  
from that period in Australia at Lake Mungo, some "Australian" genes have  
been detected in Tamil Nadu a few years ago, and apparently some "modern"  
(Homo Sap. sap.) Paleolithic tools in the same area go back some 74,000  
years. More on all of this if you ask…  
மேலும் பார்க்க:
தமிழ் மன்றம் கூகுள் குழுமத்தில் மணி மணிவண்ணன் பகிர்ந்த செய்தியைப் பார்க்கவும்  
--செல்வா (பேச்சு) 01:32, 5 மார்ச் 2012 (UTC)  
இதற்கு வலுசேர்ப்பது போல் மவோரி (Maories) என்ற நியூசிலாந்து பழங்குடி மொழி மற்றும் தமிழ் மொழிக்கு பொதுவாக உள்ள 50 அடிப்படை சொற்களை ஒருவர் பட்டியல் வெளியிட்டதாக படித்திருந்தேன். மீண்டும் அதைப்பார்த்தால் இங்கு கூறுகிறேன்.  
நீங்கள் கொடுத்த வெளியிணைப்பில் நியூ குருப்சிற்கு செல்லுமாறு கூறுகிறது. அவ்விணப்பு மேலும் நீங்கள் கூறிய இதே வாசகங்களை குமரிக்கண்டம் பற்றிய புத்தகங்களில் கண்டுளேன்.--தென்காசி சுப்பிரமணியன் (பேச்சு) 15:14, 8 மார்ச் 2012 (UTC)
::தென்காசி சுப்பிரமணியன், குமரிக்கண்டம் பற்றி தேவநேயப்பாவாணரும் பிறரும் எழுதியதைப் பல நானும் இடங்களில் படித்திருக்கின்றேன். அக்கருத்துகளைப் பொதுவாக உலக அறிஞர்கள் ஏற்றுக்கொள்வதில்லை. மாவோரியில் உள்ள 50 சொற்கள் தமிழ்ச்சொற்களோடு தொடர்பு இருப்பதாகக் காட்டினாலும், அவை தக்கவாறு மொழியியல் அடிப்படையில் நிறுவப்பட்டால்தான் ஏற்பு பெறும். சுசுமோ ஓனோ என்னும் சப்பானியர் சப்பான் மொழிக்கும் தமிழ் மொழிக்கும் இடையேயான சொற்களை நூற்றுக்கணக்கிலும், மிக நுணுக்கமாகவும் (வேளாண்மைச் சொற்கள் போன்று துறை சார்ந்தவற்றைக் குறிப்பிட்டும்) கூறியும் இன்றளவும் பொது ஏற்பு இல்லை. தமிழ் மன்றம் கூகுள் குழுமத்தில் மணிவண்ணன் பதிவு செய்துள்ள ஆர்வர்டு பல்கலைக்கழகப் பேராசிரியர் மைக்கேல் விட்ஃசெல் என்பவர் அத்தனை எளிதாக எதையும் ஏற்பவர் அல்லர். ஆனால் அண்மையில் அவர் தொல்காப்பியத்தைப் பற்றிக் குறிப்பிட்ட கருத்துகளும், அவர் இங்கே குறிப்பிட்ட கருத்துகளும் என் போன்றவர்களுக்கு மிகவும் வியப்பை அளிக்கின்றன. தேவநேயப்பாவாணரின் கருத்தை (குமரிக்கண்டம் பற்றி அல்ல, பிற சொற்பிறப்பியல் கருத்துகளை) பிற மேற்கு நாட்டு அறிஞர்களும் மெதுவாக சிறிதளவு ஏற்கத் தொடங்கி இருப்பதாகவே உணர்கின்றேன். இங்கு இது பற்றி விரிவாக உரையாட வேண்டாம். --செல்வா (பேச்சு) 16:30, 8 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## Survey invitation

First, I apologize that part of this message is in English. If you can assist by translating it for your local community, I would greatly appreciate it.  
The Wikimedia Foundation would like to invite you to take part in a brief survey.  
2012 பணம் விநியோகித்தல் முன்னுரிமை வழங்குதல் குறித்த கணக்கெடுப்பிற்கு உங்கள் நேரத்தை செலவு செய்தமைக்கு நன்றி. இந்த கணக்கெடுப்பு மூலம் அறக்கட்டளையால், விக்கிமீடியர்களுக்கு என்ன வளங்கள் தேவைப்படுகிறது என்பதையும் மற்றும் என்ன முன்னுரிமையில் என்பதையும் கணிக்க முடியும் (சிலருக்கு நிதி தேவைப்படலாம்). அனைத்து அறக்கட்டளை நிகழ்ச்சிகளும் இங்கே இருக்காது (அடிப்படை செயல்பாடுகள் குறிப்பாக விலக்கப்படுகின்றன) – தனிப்பட்ட பங்களிப்பாளர்கள் அல்லது அத்தியாயங்கள் (chapters) போன்ற விக்கிமீடியாவால் அங்கீகரிக்கப்பட்ட நிறுவனங்கள் கேட்கும் வளங்கள் மட்டும்.
நீங்கள் (அல்லது அத்தியாயங்கள் அல்லது சங்கங்கள் போன்ற குழுக்கள்) எதில் ஆர்வமாக உள்ளீர்கள் என்பதை அறிந்துகொள்வது, மற்றும் விருப்பத்தேவுகளை உங்கள் தேர்வுகளின் அடிப்படையில் தரவரிசைப்படுத்துதல் ஆகியவையே இங்கு முக்கிய நோக்கங்களாகும். நாங்கள் இந்த பட்டியலில் "சேவகன்களை செயல்பாட்டில் வைத்திரு" போன்றவைகளை இந்த பட்டியலில் சேர்க்கவில்லை, ஏனெனில் அவை தனிப்பட்ட பங்களிப்பாளர்கள் அல்லது தன்னார்வ நிறுவனங்களின் பொறுப்பு அல்ல. இந்த கணக்கெடுப்பின் நோக்கம் எந்த பணம் வழங்குதல் முன்னுரிமையை பங்களிப்பாளர்கள் ஒத்துக்கொள்வார்கள் அல்லது ஒத்துக்கொள்ளமாட்டர்கள் என்பதை எங்களுக்கு சொல்வதே ஆகும்.  
To read more about the survey, and to take part, please visit the survey page. You may select the language in which to take the survey with the pull-down menu at the top.  
This invitation is being sent only to those projects where the survey has been translated in full or in majority into your language. It is, however, open to any contributor from any project. Please feel free to share the link with other Wikimedians and to invite their participation.  
If you have any questions for me, please address them to my talk page, since I won’t be able to keep an eye at every point where I place the notice.  
Thank you! --Mdennis (WMF) (பேச்சு) 21:55, 5 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## சொல்வரலாறுகள்

ஒரு சொல்லின் வரலாற்றை (எப்பொழுதில் இருந்து என்ன பொருள்களில் ஆளப்பட்டது, எப்படி மாறி வந்தது) என்று அறிய நல்லதோர் அகரமுதலியைப் பார்ப்பது வழக்கம். ஆனால் சில அறிவியல், கணிதவியல் போன்ற துறைகளில் வழங்கும் சொற்களையும் சொற்கோவைகளையும் பற்றிய அறிய கீழ்க்காணும் இரண்டு வலைப்பக்கங்கள் உதவலாம் என்னும் கருத்தைப் பகிர்கின்றேன்:
- சான் ஆல்டெரிச்சின் வலைத்தளம்
- செஃவ்வு மில்லர் பராமரிக்கும் தளம்
(அண்மையில் "time domain" "frequency domain" என்னும் சொல்லாட்சிகள் எப்பொழுதில் இருந்து வழக்கில் இருக்கின்றன என்று அறிய முனையுபோது கண்டேன். தமிழிலும் இப்படியானவற்றைத் தொகுத்து வந்தால் பயனுடையதாக இருக்கும்.  
--செல்வா (பேச்சு) 15:22, 6 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## கோவிந்த குமார் எனும் பக்கத்தின் பெயரை மாற்றக் கோரிக்கை

அன்பார்ந்த நண்பர்களே! உங்கள் பழைய நண்பனான நான் நீண்ட காலம் கழித்து மீண்டும் வந்துள்ளேன். உங்களுக்கு என்னை நினைவிருக்கும் என நம்புகிறேன்.  
நண்பர்களே! இன்று எழுத்தாளர் திரு.மதன் அவர்கள் பற்றி நம் தமிழ் விக்கிப்பீடியாவில் பக்கம் உருவாக்கப்பட்டிருக்கிறதா என்று தேடினேன். இருந்தது. ஆனால் அஃது அவருடைய இயற்பெயரான கோவிந்த குமார் என்னும் பெயரில் இருக்கிறது. அவருடைய இயற்பெயர் யாருக்குத் தெரியும்? அவரைப் பற்றி அறிந்து கொள்ளத் தமிழ் விக்கிப்பீடியாவுக்கு வருபவர்கள் **மதன்** எனும் அவருடைய புனைபெயரில்தான் தேடுவார்கள். எனவே அந்தப் பக்கத்தை **மதன்** என்று பெயர் மாற்றி அமைக்க வேண்டும்! எனக்கு அஃது எப்படி எனத் தெரியவில்லை. எனவே நீங்கள் யாராவது அதைச் செய்யக் கோருகிறேன்! மேலும் இப்படித் தவறாகப் பெயரிடப்பட்ட பக்கங்களின் பெயர்களைத் திருத்துவது எப்படி என்றும் யாராவது விளக்கினால் மகிழ்வேன்!!  
--இ.பு.ஞானப்பிரகாசன் (பேச்சு) 15:59, 6 மார்ச் 2012 (UTC)  
அதே பெயரில் மற்றொரு நபரிருந்ததால் பக்கவழி நெறிப்படுத்தியாயிற்று. தற்போது மதன் பக்கத்தைப் பார்க்கவும்.--தென்காசி சுப்பிரமணியன் (பேச்சு) 16:10, 6 மார்ச் 2012 (UTC)  
பார்க்க: பேச்சு:கோவிந்த குமார். ஆலமரத்தடியில் தகவல் இடும்போது அதன் அடிப்பகுதியில் இடுவது வழமை. குறிப்பிட்ட கட்டுரைகள் குறித்த கருத்துகளை அவற்றின் உரையாடல் பக்கங்களிலேயே இட வேண்டுகிறேன். நன்றி--இரவி (பேச்சு) 16:16, 6 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## சிறப்புக் கட்டுரைகள்...?

விக்கிப்பீடியாவில் தற்போது ஏதும் சிறப்புக்கட்டுரைகள் உருவாகவில்லையா? அது நின்று போனதற்கான காரணம் ஆள்பலக்குறையா அல்லது வேறேதும் காரணங்கள் உண்டா?--தென்காசி சுப்பிரமணியன் (பேச்சு) 14:44, 7 மார்ச் 2012 (UTC)
:தமிழ் விக்கிப்பீடியாவின் தொடக்கக் காலத்தில், ஆங்கில விக்கி நடைமுறைகளை பின்பற்றி சிறப்புக் கட்டுரை தெரிவைத் தொடங்கினோம். சிறப்புக் கட்டுரைக்கான தர அளவீடுகள் கடுமையானவை என்பதாலும், பரிந்துரை - வாக்கெடுப்பு போன்ற கூடுதல் நடைமுறைகளாலும், முதற்பக்கத்தில் காட்சிப்படுத்துவதற்குப் போதுமான கட்டுரைகள் கிடைக்காததாலும் சிறப்புக் கட்டுரைத் தெரிவு தேக்கம் அடைந்தது. தமிழ் விக்கிப்பீடியாவின் தற்போதைய நிலையில், ஒரு சில கட்டுரைகளைச் சிறப்புக் கட்டுரைகளாக்கி அறிவிப்பதை விட, கூடுதலாக இன்னும் பல முதற்பக்கக் கட்டுரைகளை உருவாக்குவது நல்லது என்று தோன்றுகிறது. தமிழ் விக்கிப்பீடியா செப்டம்பர் 2013ல் பத்தாண்டு நிறைவைக் கொண்டாடும். அப்போது முதற்பக்கக் கட்டுரைத் தரத்தில் ஆயிரம் கட்டுரைகளோ திருக்குறளைப் போல் 1330 கட்டுரைகளோ இருந்தால் சிறப்பாக இருக்கும். --இரவி (பேச்சு) 16:00, 7 மார்ச் 2012 (UTC)  
then now 451 first page essays are there. is it correct?--தென்காசி சுப்பிரமணியன் (பேச்சு) 16:17, 7 மார்ச் 2012 (UTC)  
:ஆம், :  
451 என்பதே சரியானது. [[விக்கிப்பீடியா:முதற்பக்கக் கட்டுரைகள், விக்கிப்பீடியா:முதற்பக்கக் கட்டுரைகள் பரிந்துரைப்பு ஆகிய இரு கட்டுரைகளையும் சேர்த்துக் கொள்ள முடியாது. --மதனாஹரன் (பேச்சு) 04:10, 10 மார்ச் 2012 (UTC)  
:451 தான். கணக்கில் புலியாக இருக்கிறீர்களே :)--இரவி (பேச்சு) 07:12, 10 மார்ச் 2012 (UTC)  
::அனைவரும் இணைந்து ஒரு சிறப்புக் கட்டுரையை, மிகச்சிறப்பாக எழுத இயலுமா?  
அன்புள்ள விக்கிபீடியா ஆசிரியர் அவர்களுக்கு வணக்கம் , என் பெயர் ஜே .இளங்கோவன். திருச்சி அரசு தொழிற்பயிற்சி நிலையத்திலே 1983 -1985 பொருத்துநர் பிரிவில் படித்தேன். தற்சமயம் நான் படித்த திருச்சி அரசு தொழிற்பயிற்சி நிலையத்திலேயே பொருத்துநர் ஆசிரியராக பணிபுரிகிறேன்.உங்களது விக்கிபீடியாவின் உதவி கேட்டதும் கொடுக்கும் கடவுள் போல தகவல்களை உடனே கொடுக்கிறது.உங்கள் பணி இன்னும் பல்லாண்டுகள் தொடரவேண்டும் என்று இறைவனை வேண்டிக்கொள்ளுகிறேன்.எனக்கு இதுவரை தேவையான தகல்கள் அனைத்தையும் விக்கிபீடியாவின் உதவியால்தான் பெற்றேன் என்பதை மகிழ்சியுடன் தெரிவித்து கொள்ளுகிறேன்.மேலும் மேலும் இதற்கு என்னால் முடிந்த தகவல்களை என்னுடைய கருத்துகளை அளிக்கிறேன் என்பதை மகிழ்வுடன் தெரிவித்துகோள்ளுகிறேன். நன்றி. ஜே .இளங்கோவன் .--Jelangovan (பேச்சு) 07:36, 17 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## List_of_Greek_and_Latin_roots_in_English

ஆங்கில/இலத்தீன்/கிரேக்க hyper, meta, micro, bio, hydr போன்ற மூல/வேர்ச் சொற்களுக்கு தமிழில் மொழிபெயர்க்கும் போது பொருந்தும் இடங்களில் ஒரே வேர்ச்சொற்களைப் பயன்படுத்துவது கலைச்சொல் ஒருமுகமாக்கலுக்கு உதவும் என்று நினைக்கிறேன். அந்த வகையில் இந்தப் பட்டியலில் தமிழ் வேர்ச் சொற்களை இணைத்து இங்கு ஆக்கலாம் என்று நினைக்கிறேன்: :en:List_of_Greek_and_Latin_roots_in_English. --Natkeeran (பேச்சு) 16:57, 9 மார்ச் 2012 (UTC)
:மிகவும் தேவையானது. அனைத்தும் ஒரே இடத்தில் இவ்வாறு இருப்பது புதிய சொற்களை உருவாக்குவதற்கு அவசியம் தேவையானது, இதை முன்கொண்டுவந்ததுக்கு நன்றி.--செந்தி<small><sup><font color="red" size="">--ஃ உரையாடுக ஃ--</font></sup></small> 20:22, 9 மார்ச் 2012 (UTC)
::இவற்றையும் தமிழில் பெயர்க்கலாம். அறிவியற் பெயர்க் கூறுகளை அண்மையில் பெயர்த்து இருக்கின்றோம். பார்க்கவும்: இலத்தீன் கிரேக்க அறிவியற்பெயர்ப் பட்டியல் --செல்வா (பேச்சு) 20:30, 9 மார்ச் 2012 (UTC)
: மிகத் தேவையான நல்ல பரிந்துரை. கலைச்சொல் ஒருமுகமாக்கலும் சீர்தரப்படுத்தலும் விக்கியில் மட்டுமன்றி பிறவெளிகளிலும் மிகவும் தேவையானதாகும்.--மணியன் (பேச்சு) 03:19, 10 மார்ச் 2012 (UTC)  
:: நன்றி. நாம் தொடங்கலாம். கனடா சொற்கோவைக் குழுவின் உதவி பெற்று இறுதிப் படுத்திக் கொள்ளலாம். --Natkeeran (பேச்சு) 16:23, 10 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## மீடியாவிக்கி_பேச்சு:Gadget-popups.js பற்றி கருத்துக்கள்

அண்மைய மாற்றங்களை நாம் நிறைய பயன்படுத்துவதால் இது நமக்கு பயனளிக்குமென நினைக்கிறேன். இதனை default ஆக மாற்றுவதைப் பற்றி உங்கள் கருத்துக்களை பேச்சுப் பக்கத்தில் இடுங்கள். நன்றி ஸ்ரீகாந்த் (பேச்சு) 16:59, 11 மார்ச் 2012 (UTC)
:நல்ல Gadget ஸ்ரீகாந்த். இதன் மூலம் அனைத்துப் பக்கங்களையும் திறந்து பார்க்க வேண்டிய வேலை இருக்காது. இது தளப்பராமரிப்பு பணிகளுக்கு மிக உதவியாக இருக்கும் என நினைக்கிறேன்... default ஆக மாற்றுவது நல்லது என கருதுகிறேன்..விக்கிப்பீடியா:விக்சனரி பார் போன்றதுதானே..:)--shanmugam (பேச்சு) 17:17, 11 மார்ச் 2012 (UTC)
::இதனை மொழிபெயர்த்து உதவுங்கள் :) பயனர்:Logicwiki/strings-ta.js . நன்றி ஸ்ரீகாந்த் (பேச்சு) 18:38, 11 மார்ச் 2012 (UTC)  
வேறு பயனர் ஒருவரின் தனிப்பட்ட அமைப்புகள் காணப்படுவதால் இந்த JavaScript பக்கத்தை தொகுக்க உங்களுக்கு அனுமதி கிடையாது--மரு. பெ. கார்த்திகேயன் (karthi.dr) (பேச்சு) 19:17, 11 மார்ச் 2012 (UTC)
: சுட்டியமைக்கு நன்றி பயனர்:Logicwiki/Navpops/ta பக்கத்தில் இட்டுள்ளேன். நன்றி ஸ்ரீகாந்த் (பேச்சு) 19:21, 11 மார்ச் 2012 (UTC)  
சிறீக்காந்த், இதனை இயல்பிருப்பாக மாற்ற வேண்டாம். சில வாரங்களுக்கு முன்பு இதனைச் சோதித்துப் பார்த்த போது தளத்தை உலாவிப் பார்ப்பதற்கு மிகுந்த இடையூறாகவும் எரிச்சல் ஊட்டுவதாக இருந்தது. popups, tool tips போன்றவற்றைப் பயனர் தெரிவாகத் தருவதே நன்று. இயல்பிருப்பாகத் தருவது நல்ல வலைத்தள வடிவமைப்பு அன்று. 1% தளப் பராமரப்பாளர்களுக்கு உதவியாக இருக்கும் என்பதற்காக 99% வாசகர்களுக்குத் தேவைப்படாத வசதியைத் திணிக்கக்கூடாது--இரவி (பேச்சு) 19:55, 11 மார்ச் 2012 (UTC)
:இரவியின் நிலைப்பாடு சரியானதாகவே எனக்குத் தெரிகிறது.--Kanags <sup>\உரையாடுக</sup> 20:11, 11 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## விக்கிமேனியா 2012

- தமிழ் விக்கிப்பீடியர்கள் யாரேனும் கலந்துகொண்டு கட்டுரை ஏதும் படிக்கின்றீர்களா? நான் தமிழ் விக்கிப்பீடியா பற்றியும் அதன் உறவுத்திட்டங்கள் பற்றியும் ஒரு கட்டுரை படிக்கலாமா என சிந்தித்து வருகின்றேன் (செல்வதாயின் இன்னும் 5-6 நாட்களுக்குள் சுருக்கம் அனுப்பவேண்டும்!).
- ஏனோ விக்கிமேனியா 2012 அறிவிப்பு தமிழ் விக்கிப்பீடியாவில் இப்பொழுது காணோம் (ஆனால் பிற தமிழ் விக்கிப்பீடியா உறவுத் திட்டங்களில் தெரிகின்றது). ஏதும் வழுவா?  
--செல்வா (பேச்சு) 02:55, 12 மார்ச் 2012 (UTC)  
- கலந்துகொள்வது ஊக்கத்தொகை,பயணம் பொருத்தே முடிவாகும், வாசிப்பதும் தேர்வு செய்யப்பட்டவுடனே தான் சொல்ல முடியும். பரப்புரை பற்றி நான் படிக்க நினைக்கும் :wm2012:Submissions/Digital_Outreach_and_Physical_Outreach கட்டுரையில் தமிழ் விக்கியின் விக்கிப்பீடியா:தள அறிவிப்பு பற்றி பேச நினைக்கிறேன். *சிறு விக்கிகளுக்கு தொழிற்நுட்ப உதவி* என்னும் தலைப்பில் மற்றொரு கட்டுரையும் படிக்க நினைக்கிறேன். பார்க்கலாம் இவை ஒருங்கிணைப்பாளர்களால் தேர்ந்தெடுக்கப் படுகின்றதா என்று.
- :meta:Special:BannerAllocation யில் எதோ மாற்றியுள்ளார்கள். ஏனென்று தெரியவில்லை. ஸ்ரீகாந்த் (பேச்சு) 06:30, 12 மார்ச் 2012 (UTC)  
::நன்றி. நானும் ஒரு கட்டுரையை அனுப்ப இயலுமா என்று சிந்திக்கின்றேன். நான் கருதி இருந்ததும் ஒரு சிறிது உங்கள் கட்டுரையின் கருப்பொருள் போன்றதே (ஆனால் பல நாடுகளில் நேரடி அணுக்கம் -அறிமுகம் என்று எண்ணியிருந்தேன்). இப்பொழுது சற்று மாற்றி வடிக்க முயல்கின்றேன். இங்கும் தொடுப்பைத் தருகின்றேன். --செல்வா (பேச்சு) 14:42, 12 மார்ச் 2012 (UTC)
:::நானும் ஒரு கட்டுரைச் சுருக்கம் தந்துள்ளேன். தமிழ் விக்கிப்பீடியாவும் உறவுத்திட்டங்கள் சிலவும் வளர்ந்து வந்துள்ள பாதையையும், எதிர்கொண்ட சிக்கல்களையும் பற்றி சுருக்கமாக உரைத்து, எப்படி முன்னேறலாம் என்றும் கருத்துரைக்க உள்ளேன் (*வாய்ப்புக் கிடைத்தால்*) :wm2012:Submissions/Tamil_WikiCulture_and_Outreach_Experience --செல்வா (பேச்சு) 21:37, 18 மார்ச் 2012 (UTC)  
::: :wm2012:Submissions/Helping_smaller_wikis_with_Mediawiki_Wikimedia_Technology_support என்ற மற்றொரு முன்மொழிவை இட்டுள்ளேன். (@செல்வா : வாய்ப்பு கிடைத்தால் சந்திப்போம் :) ) ஸ்ரீகாந்த் (பேச்சு) 08:07, 19 மார்ச் 2012 (UTC)
:::::ஆம், வாய்ப்புக் கிடைத்தால் கட்டாயம் சந்திப்போம்! :) இன்னொரு உதவியும் வேண்டும். விக்கிப்பீடியா ஊடகப் போட்டியைப் பற்றி நீங்களோ, வேறு யாரேனுமோ கட்டாயம் விக்கிமேனியாவில் பதிவு செய்ய வேண்டும். நீங்களோ பிறரோ பதிவு செய்யவில்லை எனில், நான் ஓரிரண்டு சிலைடில் (காட்சியுரைப் பக்கத்தில்) முன்னின்று நடத்தியவர்கள் பெயர்களோடு குறிப்பிட விரும்புவேன் (அதாவது என் கட்டுரை தேர்வு பெற்றால்). சோடாபாட்டிலோ, நீங்களோ (அல்லது கலை, நற்கீரன், த.உழவன், சூர்யா போன்று யயரேனுமோ) இந்த 1-2 காட்சியுரைப் பக்கம் (சிலைடு) தந்தால் நல்லது. நன்றி.--செல்வா (பேச்சு) 20:05, 19 மார்ச் 2012 (UTC)
:::::: ஊடகப் போட்டி அறிக்கை வந்தவுடன் இரு காட்சியுரைப் பக்கங்களில் அதைப் பற்றி எளிதாக விவரிக்க இயலும். கண்டிப்பாக முடியும். 06:56, 20 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## சென்னையில் வரும் சனிக்கிழமை :mw:Chennai_Hackathon_March_2012

விக்கி தொழிற்நுட்பம் சார்ந்து பங்களிக்க ஆர்வமிருந்தால் பதிவு செய்யவும். உங்களது யோசனைகளையும் :mw:Chennai_Hackathon_March_2012/Ideas தெரிவிக்கவும். பி.கு :- இது பட்டறை / சந்திப்பு போல் அல்லாமல் இருக்கும்(பேச்சு குறைவு,செயல் அதிகம் என்பதே நோக்கம்). உங்களால் தொழிற்நுட்பம் சார்ந்து பங்களிக்க இயலாமல் இருந்தால் கூட, உங்கள் விக்கிப்பீடியா அனுபவம் கருவிகளை உருவாக்குவோருக்கு உதவியாக இருக்கும், முடிந்தால் வந்துதவவும். நன்றி ஸ்ரீகாந்த் (பேச்சு) 09:48, 14 மார்ச் 2012 (UTC)  
நல்ல முயற்சி ஸ்ரீகாந்த், முடிந்தால் ஐஆர்சி அரட்டை ஒன்றை உருவாக்கி தவியில் பயனர்கள் சந்திக்கும் தொழில்நுட்பப் பிரச்சினைகள், பயனர்கள் விரும்பும் வசதிகள் போன்றவற்றை அங்கு கலந்துரையாடவும் அழைக்கலாம். -- மாகிர் (பேச்சு) 09:54, 14 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## சென்னையில் வரும் சனிக்கிழமை :mw:Chennai_Hackathon_March_2012

### அறிக்கை

நிரல் திருவிழா இனிதே நடைப்பெற்றது. சுமார் 20 பேர், 13 க்கும் மேற்பட்ட நிரலாக்கப்பணிகளில் இடுபட்டு தங்கள் ஆக்கங்களை நாளின் இறுதியில் செயல்முறை விளக்கம் தந்தனர். முழு விவரங்கள் இங்கே. தமிழ் விக்கித்திட்டங்களுக்காக / தொடர்பாக செய்யப்பட்ட ஆக்கங்களின் பட்டியல் இதோ.
- பயனர்:Bharathkaush விக்கிப்பீடியா:குறுந்தொடுப்பு நிரலிலுள்ள பயனர்-இடைமுக(UI) வழுக்களைக் களைந்து, மேலும் சில முன்னேற்றங்கள் செய்தார். இது சில நாட்கள் சோதித்த பின்னர், பயன்படுத்தப்படும்.
- பயனர்:Tshrinivasan தமிழ் விக்கிப்பீடியாயின் தரவுதளத்தை ஆய்வு செய்து தமிழ் சொற்களின் தொகுப்பு ஒன்று உருவாக்கும் முயற்சிகளில் இடுபட்டார். நிரல். நாம் மொத்தம் 1.3 மில்லியன் தனித்த சொற்களை(unique words) இத்தளத்தில் இட்டுள்ளோம். :)
- பயனர்:Tshrinivasan சொற்களின் ஒலிக்கோப்புகளை எளிதாக பதிவு செய்து, பதிவேற்ற ஒரு பைத்தான் நிரல் எழுதியுள்ளார். நிரல்
- ரஸ்ஸல் - சொற்களின் ஒலிக்கோப்புகளை எளிதாக பதிவு செய்ய ஆண்ட்ராய்டு மென்பொருளுக்கான நிரலை எழுதத் தொடங்கினார்.
- பயனர்:Surya Prakash.S.A. தமிழ் விக்கிப்பீடியாவில் மேற்கோள்களை எளிதாக சேர்க்க ProveIT! கருவியையும், பெரிய பக்கங்களை இதழ் வடிவில் **விரைவுப் படிப்பான்** கருவியையும் நிருவியுள்ளார்
இவர்களுக்கு நமது சிறப்பான நன்றிகளை தெரிவித்துக் கொள்வோம் :) ஸ்ரீகாந்த் (பேச்சு) 18:26, 20 மார்ச் 2012 (UTC)  
:நிரல் திருவிழா. நன்றாக உள்ளது. நன்றிகள். நல்ல முன்னெடுப்பு. --Natkeeran (பேச்சு) 19:41, 20 மார்ச் 2012 (UTC)
::தனித்துவம் வாய்ந்த சிறப்பான முயற்சி. குறிப்பாக, யுவி, அருண்மொழி, சீனிவாசனுக்கும் ஒருங்கிணைத்த சிறீக்காந்துக்கும் நன்றி. மீடியாவிக்கி உலகில் தமிழ் நிரலாளர்களின் புகழ் ஓங்க வாழ்த்துகள் :)--இரவி (பேச்சு) 03:37, 21 மார்ச் 2012 (UTC)
:::அருமையான செய்தி, சிரீகாந்து! நிகழ்வை ஒருங்கிணைத்தவர்களுக்கும் பங்களித்தவர்களுக்கும் வாழ்த்துகள். மீடியாவிக்கியில் வேறெந்த விக்கியையும் விடக் கூடுதலாக தமிழ் விக்கித் திட்டங்களுக்கு நுட்பப் பங்களிப்புகள் வர விரும்புகிறேன். அதற்கான வாய்ப்பும் தெரிகிறது. -- சுந்தர் <sup>\பேச்சு</sup> 03:47, 21 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## 45,000 கட்டுரைகள்

:தமிழ் விக்கிப்பீடியாவின் கட்டுரைகள் 45,000 தொட்டுவிட்டது. விரைவில் நம் நெடுநாளைய இலக்கான 50,000 தொட்டுவிடும். விக்கிப்பீடியர்கள் அனைவருக்கும் வாழ்த்துக்கள்.--தென்காசி சுப்பிரமணியன் (பேச்சு) 07:33, 15 மார்ச் 2012 (UTC)
நல்ல செய்தி. விக்கிப்பீடியா:மைல்கற்கள் பார்த்தால், சனவரி 2011 முதல் சனவரி 2012 வரை, அதாவது 27000 கட்டுரைகள் முதல் 44000 கட்டுரைகளை வரை, மாதம் ஆயிரம் அல்லது அதற்குக் கூடுதலான கட்டுரைகள் ஆக்கி வந்துள்ளோம். இந்தக் கடைசி ஆயிரம் கட்டுரைகளுக்கு மட்டும் ஏறத்தாழ 50 நாட்கள் எடுத்துள்ளோம். சூலை 2010 முதல் சனவரி 2011 வரையும் கூட இதே நிலையில் இருந்தோம். ஆனால், தற்போது ஊடகப் போட்டி, குறுந்தட்டுத் திட்டம், பல்வேறு விக்கித் திட்டங்கள் காரணமாக, தொகுப்பு எண்ணிக்கை கூடியுள்ளதும் கட்டுரைகள் ஆக்கும் வேகம் குறைந்துள்ளதும், தமிழ் விக்கிப்பீடியாவின் தரத்தைக் கூட்ட உதவும். 50000 கட்டுரைகளை அடையும் முன் ஏற்கனவே உள்ள கட்டுரைகளின் தரத்தை உயர்த்துவதில் அனைவரும் கவனம் செலுத்தி உழைத்தால் நன்றாக இருக்கும். நன்றி--இரவி (பேச்சு) 07:46, 15 மார்ச் 2012 (UTC)
:எனக்கும் அது தோன்றியது. நான் தரப்படுத்துதல் பணியை இன்னும் ஒரிரு மாதங்களில் துவங்கிவிடுவேன்.--தென்காசி சுப்பிரமணியன் (பேச்சு) 07:54, 15 மார்ச் 2012 (UTC)
: --ஸ்ரீதர் (பேச்சு) 01:25, 17 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## Animation மொழிபெயர்ப்பு

Animation-ஐ எவ்வாறு தமிழாக்கம் செய்வது?
அனிமேஷன், அசைவூட்டம், இயக்கமூட்டம் என்று சில இடங்களில் பார்த்திருக்கிறேன். இவற்றை விட சிறந்த தமிழாக்கம் உள்ளதா?--அஸ்வின் (பேச்சு) 02:28, 18 மார்ச் 2012 (UTC)  
:அசைவூட்டம் என்பதே பெரும்பாலும் பயன்படுத்தப்படுவது. அதனையே பயன்படுத்துவது நல்லது. --மதனாஹரன் (பேச்சு) 02:31, 18 மார்ச் 2012 (UTC)  
:நன்றி மதனாஹரன். அசைவூட்டம் என்றே பயன்படுத்துகிறேன். --அஸ்வின் (பேச்சு) 04:32, 18 மார்ச் 2012 (UTC)
::அசைபடம் என்பது நல்ல சொல். ஏனெனில் ஊட்டம் என்னும் பின்னொட்டு பொருந்திவரவில்லை. திரைப்படமும் அசைபடம்தானே எனில், ஆம். எனினும் அக்குழப்பம் animation என்பதிலும் உண்டு. வழக்கு பற்றியே பொருள் உறுதிப்படும். நிகழ்படம் = video, அசைபடம் = animation. இயங்குபடம் என்றும் இன்னொரு சொல் அசைபடத்துக்கு உண்டு (பார்க்கவும் animation. இக்கேள்விகளைக் கலைச்சொல் ஒத்தாசைப் பக்கத்தில் கேட்கலாம்.--செல்வா (பேச்சு) 19:54, 18 மார்ச் 2012 (UTC)  
: தமிழ் விக்கிப்பீடியாவில் இயங்குபடம் என்ற பெயரில் தான் கட்டுரை உள்ளது. --மயூரநாதன் (பேச்சு) 18:46, 19 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## கொண்டல் மலர்

படத்தில் காட்டியுள்ளது சரியான மலரா? இலக்கிய மேற்கோள் தருக.  
: கொண்டல் மலரா? கொன்றை *(Cassia fistula)* மலரா? அல்லது இரண்டும் சரியா? இரண்டும் ஒன்றுதான் என்றால் படம் சரியானது தான். சிவபிரான் கொன்றை மலரைச் சூடுபவராக சைவசமயம் கூறுகிறது. இதனால் தேவாரங்களில் பல இடங்களில் இது வருகிறது. எடுத்துக்காட்டு: "பொன்னார் மேனியனே .....மின்னர் செஞ்சடைமேல் மிளிர் **கொன்றை** அணிந்தவனே ...." சங்க இலக்கியங்களில் இருப்பது பற்றி எனக்குத் தெரியவில்லை. விக்கிப்பீடியாவில் கொன்றை--மயூரநாதன் (பேச்சு) 18:29, 19 மார்ச் 2012 (UTC)
---  
:: கொண்டல் என்பது கிழக்கில் இருந்து வீசும் காற்றின் பெயர். மேகம் எனவும் பொருள் தரும் கொண்டல் வண்ணன் -திருமால்; கொன்றை என்பதே சரி. கொண்றை என்பது தவறு
:சான்று
- காயா **கொன்றை** நெய்தல் முல்லை(ஐங்குறுநூறு 412 , பேயனார், முல்லைத் திணை – தலைவன் சொன்னது)
- **கொன்றை** வேந்தன் செல்வன் அடிஇணை
(ஔவையார், கொண்றை வேந்தன்)
- ”பொன்னெனமலர்ந்த **கொன்றை** மணியென(ஐங்குறுநூறு 420, பேயனார், முல்லை திணை – தலைவன் சொன்னது)
- கதுப்பில் தோன்றும் புதுப்**பூங் கொன்றை**(குறுந்தொகை 21 – ஓதலாந்தையார், முல்லை திணை – தலைவி தோழியிடம் சொன்னது)
- காசி னன்ன போது ஈன் **கொன்றை**குருந்தோடு அலம் வரும் ( குறுந்தொகை 148, -இளங் கீரந்தையார், முல்லை திணை )
- புதல் இவர் தளவம் பூங் கொடி அவிழ
பொன் எனக் **கொன்றை** மலர மணிஎன (நற்றிணை 242 விழிக்கட்பேதைப் பெருங்கண்ணனார், முல்லை திணை – தலைவன் சொன்னது)
- காயாங் குன்றத்துக் **கொன்றை** போல(நற்றிணை 371 – ஒளவையார், முல்லைதிணை – தலைவன் சொன்னது)
- பைங்காற் **கொன்றை** மெல்பிணி அவிழ(அகநானுறு 4, பாடியவர் – குறுங்குடி மருதனார், திணை -முல்லை, தோழி தலைவியிடம் சொன்னது)
--பார்வதிஸ்ரீ (பேச்சு) 18:59, 19 மார்ச் 2012 (UTC)  
விக்கிப்பீடியா திட்டம் சாராத பொதுவான கேள்விகளுக்கு விக்கிப்பீடியா:உசாத்துணைப் பக்கம் உள்ளது. உரையாடலை அங்கு தொடரலாமா? நன்றி--இரவி (பேச்சு) 19:09, 19 மார்ச் 2012 (UTC)
---
நன்றி பார்வதிஸ்ரீ, இப்பொழுதான் பார்த்தேன். கலித்தொகையிலும்: "மெல்லிணர்க் கொன்றையும் மென்மலர்க் காயாவும்" முல்லைக்கலி மூன்றாம் பாடல். ---மயூரநாதன் (பேச்சு) 19:12, 19 மார்ச் 2012 (UTC)  
:இந்தப் பூவின் பெயர் **சரக்கொன்றை**. :) மன்னன் போரில் வெற்றி பெற்றால் இந்த மலரால் அவனுக்கு மாலை அணிவிப்பர். வெறும் கொன்றை மலர் என் கல்லூரியில் நிறைய உள்ளது. கூடியவிரைவில் படம் எடுத்து அனுப்புகிறேன். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 09:34, 21 மார்ச் 2012 (UTC)
::விளக்கங்களுக்கு நன்றி. இங்கும் உரையாடப்பட்டுள்ளது. இனி உசாத்துணைப் பக்கமே வினவுகிறேன்.
# இவான் பாவ்லோவ்

**இவான் பெத்ரோவிச் பாவ்லோவ் ** (*Ivan Petrovich Pavlov*, ; பெப்ரவரி 27, 1936) ஓர் புகழ்பெற்ற உருசிய உளவியலாளரும் உடலியங்கியலாளரும் ஆவார்.  
1860களின் சிறந்த உருசிய இலக்கிய விமரிசகர்களில் ஒருவராகக் கருதப்பட்ட திமித்ரி இவானோவிச் பிசாரெவ்வின் முற்போக்கான கருத்துக்களாலும் உருசியாவின் மருத்துவத்துறைக்கு தந்தை என அறியப்படும் இவான் செசேனோவ் கருத்துக்களாலும் ஈர்க்கப்பட்ட பாவ்லோவ் தாம் எடுக்கவிருந்த சமயப் பணியைக் கைவிட்டு அறிவியல் தேடலில் தம் வாழ்நாளை செலவழிக்கத் தீர்மானித்தார். 1870இல் சென் பீட்டர்ஸ்பேர்க் மாநிலப் பல்கலைக்கழகத்தில் இயல்பியலையும் கணிதத்தையும் படிக்கத் தேர்ந்தெடுத்தார். இவான் தம் வாழ்நாளை உடலியங்கியல் மற்றும் அறிவியல் ஆராய்ச்சிகளில் செலவழித்தார். இதனால் பல வியத்தகு கண்டுபிடிப்புகளையும் கருத்துக்களையும் அடுத்துவரும் தலைமுறைகளுக்கு வழங்கினார்.  
பாவ்லோவ்வின் ஐந்து விதிகள்:
1. உருவாதல் விதி
1. ஆக்கநிலையிறுத்தம் அழிந்துபோதல்-மீண்டும் கொணர்தல்
1. பொதுமைப்படுத்துதல் விதி
1. வேறுபடுத்தி அறிதல்
1. இரண்டாம் நிலை ஆக்கநிலையிறுத்தம்
# அவுட் ஆப் ஆப்பிரிக்கா (திரைப்படம்)

***அவுட் ஆப் ஆப்பிரிக்கா (Out of Africa)*** 1985 இல் வெளியான அமெரிக்க நாடகத் திரைப்படமாகும். சிட்னி பொல்லாக்கால் தயாரித்து இயக்கப்பட்டது. ராபர்ட் ரெட்போர்ட், மெரில் ஸ்ட்ரிப், கிளாஸ் மரிய பிராண்டொயர் ஆகியோர் நடித்திருந்தனர். இத்திரைப்படம் பதினோறு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.
# அவுட் ஆப் ஆப்பிரிக்கா (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிற்கான அகாதமி விருது
- சிறந்த இயக்குனருக்கான அகாதமி விருது
- சிறந்த அசல் பாட்டிற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசைக்கான அகாதமி விருது
- சிறந்த தழுவிய திரைக்கதைக்கான அகாதமி விருது
# அவுட் ஆப் ஆப்பிரிக்கா (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த துணை நடிகருக்கான அகாதமி விருது
- சிறந்த நடிகைக்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த திரை இயக்கத்திற்கான அகாதமி விருது
# இராபர்ட் பித்சோ

**இராபர்ட் பித்சோ** (*Robert Fico*, ˈrɔbert ˈfitsɔ); பிறப்பு: 15 செப்டம்பர் 1964) என்பவர் சிலோவாக்கிய அரசியல்வாதி ஆவார். இவர் 2023 முதல் சிலோவாக்கியாவின் பிரதமராகப் பதவியில் உள்ளார். முன்னதாக இவர் 2006 முதல் 2010 வரையும், பின்னர் 2012 முதல் 2018 வரையும் பிரதமராகப் வகித்திருந்தார். இவர் 1999 இல் திசை-சமூக சனநாயகக் கட்சியை நிறுவி அதன் தலைவராக செயல்பட்டு வருகிறார். 1992 இல் சிலோவாக்கிய நாடாளுமன்றத்திற்குத் தெரிவு செய்யப்பட்ட இவர், அடுத்த ஆண்டில் ஐரோப்பியப் பேரவைக்கான செக்கோசிலோவாக்கிய நாடாளுமன்றப் பிரதிநிதிகளின் தலைவராக நியமிக்கப்பட்டார். இவரது கட்சி 2006 நாடாளுமன்றத் தேர்தலில் வெற்றி பெற்றதை அடுத்து, இவர் தனது முதலாவது அமைச்சரவையை அமைத்தார். இவரது அரசியல் நிலைப்பாடுகள் இவரை ஒரு பெருந்திரள்வாதியாகப் பார்க்கிறது.  
2010 நாடாளுமன்றத் தேர்தலை அடுத்து, பித்சோ எதிர்க்கட்சித் தலைவரானார். இவேத்தா இரதிச்சோவாவின் அமைச்சரவை மீது நம்பிக்கையில்லாத் தீர்மானம் நிறைவேற்றப்பட்டதை அடுத்து, 2012 ஆம் ஆண்டுத் தேர்தலில் பித்சோவின் கட்சி அறுதிப் பெரும்பான்மையுடன் வெற்றிபெற்று இரண்டாவது தடவையாகப் பிரதமரானார். 2014 அரசுத்தலைவர் தேர்தலில் பித்சோ போட்டியிட்டு அந்திரேய் கீசுக்காவிடம் தோற்றார். 2018 மார்ச்சில், ஊடகவியலாளர் ஜான் குசியாக் என்பவரின் கொலையைத் தொடர்ந்து ஏற்பட்ட அரசியல் நெருக்கடியின் காரணமாக, பித்சோ பிரதமர் பதவியில் இருந்து விலகினார்.  
2023 நாடாளுமன்றத் தேர்தலின் போது, சிலோவாக்கியாவின் அண்டை நாடான உக்ரைனுக்கான இராணுவ ஆதரவை நிறுத்துவதாக பித்சோ பரப்புரை செய்தார். இவரது கட்சி 42 இடங்களைப் பெற்று மிகப்பெரிய கட்சியாக உருவெடுத்தது. பித்சோ 2020 இல் சிலோவாக் தேசியக் கட்சி, குரல் - சமூக சனநாயகக் கட்சி ஆகியவற்றுடன் ஒரு கூட்டணியை உருவாக்கி, 2020 அக்டோபர் 25 அன்று நான்காவது முறையாகப் பிரதமராக பதவியேற்றார். பித்சோவின் அரசாங்கம் உக்ரைனுக்கான இராணுவ உதவியை நிறுத்தியது, ஊடகத்தின் மீது அதிகக் கட்டுப்பாட்டை விதித்தது, மேலும் ஊழலைக் கையாளும் சிறப்பு வழக்குரைஞர் அலுவலகத்தை மூடியது. இந்த நகர்வுகள் மக்களின் எதிர்ப்புகளைத் தூண்டின.  
2024 மே 15 அன்று, பித்சோ மீது நடந்த ஒரு படுகொலை முயற்சியில் சுடப்பட்டுப் படுகாயமடைந்த நிலையில் மருத்துவமனையில் அனுமதிக்கப்பட்டு, அவசர அறுவை சிகிச்சைக்கு உட்படுத்தப்பட்டார்.
# டுரைவிங் மிஸ் டைசி (திரைப்படம்)

***டுரைவிங் மிஸ் டைசி (Driving Miss Daisy)*** 1989 இல் வெளியான அமெரிக்க நகைச்சுவை-நாடகத் திரைப்படமாகும். ரிச்சர்ட் சேனக் ஆல் தயாரிக்கப்பட்டு புரூஸ் பெரெஸ்போர்ட் ஆல் இயக்கப்பட்டது. மார்கன் ஃபிரீமன், ஜெசிகா டாண்டி, டேன் ஐக்ராய்டு, எஸ்தர் ரோல், பட்டி லுபோன் ஆகியோர் நடித்துள்ளனர். ஹான்ஸ் சிம்மர் இசையமைத்துள்ளார். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.
# அமாதியஸ் (திரைப்படம்)

***அமாதியஸ் (Amadeus)*** 1984 இல் வெளியான அமெரிக்க நாடகத் திரைப்படமாகும்.
சால் சயின்ட்ஸ் ஆல் தயாரிக்கப்பட்டு மிலோஸ் பார்மன் ஆல் இயக்கப்பட்டது. முர்ரே ஆபிரகாம், டாம் ஹல்ஸ், எலிசபெத் பெர்ரிஜ் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.
# நிரஞ்சனி

**நிரஞ்சனி** இராகம் கருநாடக இசையில் பயன்படும் இராகங்களில் ஒன்றாகும். இது 10வது மேளகர்த்தா இராகமாகிய, "நேத்ர" என்றழைக்கப் படும் 2வது சக்கரத்தின் 4வது மேளமாகிய நாடகப்பிரியாவின் ஜன்னிய இராகம் ஆகும்.
# நிரஞ்சனி

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |  
இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# பூர்வவராளி

**பூர்வவராளி** இராகம் கருநாடக இசையில் பயன்படும் இராகங்களில் ஒன்றாகும். இது 10வது மேளகர்த்தா இராகமாகிய, "இந்து" என்றழைக்கப் படும் முதலாவது சக்கரத்தின் 3வது மேளமாகிய கானமூர்த்தியின் ஜன்னிய இராகம் ஆகும்.
# பூர்வவராளி

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |  
இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>), சுத்த தைவதம் (த<sub>1</sub>), காகளி நிஷாதம் (நி<sub>3</sub>) ஆகிய சுரங்கள் வருகின்றன.
# பிரமோதினி

**பிரமோதினி** இராகம் கருநாடக இசையில் பயன்படும் இராகங்களில் ஒன்றாகும். இது 65ஆவது மேளகர்த்தா இராகமாகிய, "ருத்ர" என்றழைக்கப்படும் 11ஆவது சக்கரத்தின் 5ஆவது மேளமாகிய மேசகல்யாணி இராகத்தின் ஜன்னிய இராகம் ஆகும்.
# பிரமோதினி

## இலக்கணம்

| அவரோகணம்: | ஸ் த<sub>2</sub> ப ம<sub>2</sub> க<sub>3</sub> ஸ | } |
| --- | --- | --- |  
- இது ஒரு ஔடவ இராகம்.
- ரிஷபம், நிஷாதம் வர்ஜம் என்பதனால் இது ஒரு வர்ஜ இராகம் ஆகும், உபாங்க இராகம் ஆகும்.
- பிரமோதினி இராகத்தில் ஷட்ஜம், அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், சதுஸ்ருதி தைவதம்(த<sub>2</sub>) ஆகிய சுரங்கள் வருகின்றன.
# லே (நகரம்)

**லே** அல்லது **லெக்** (*Leh*) என்பது லடாக் பகுதியில் உள்ள ஒரு பெரிய நகரம் ஆகும். வட இந்தியாவின் லடாக் என்ற யூனியன் பிரதேசத்திற்கு தலைநகரமாகவும் இது உள்ளது. லே மாவட்டத்தில் அமைந்துள்ள லே இமயமலை இராச்சியம் லடாக்கின் வரலாற்று தலைநகராகவும் இருந்தது. லடாக் இராச்சியத்தின் இருக்கை லே அரண்மனையில் இருந்தது. திபெத்தில் உள்ள பொட்டாலா அரண்மனை கட்டப்பட்ட அதே நேரத்தில் அதே பாணியில் லடாக் அரச குடும்பத்தின் முன்னாள் மாளிகையும் கட்டப்பட்டது. லே கடல் மட்டத்திலிருந்து சராசரியாக 3,524 மீட்டர் (11,562 அடி) உயரத்தில் உள்ளது. தேசிய நெடுஞ்சாலை 1 வழியாக தென்மேற்கில் சிறீநகரையும் தெற்கே லே – மணாலி தேசிய நெடுஞ்சாலை வழியாக மணாலியையும் இணைக்கிறது. 2010 ஆம் ஆண்டில் மேகம் வெடிப்பு மூலம் ஏற்பட்ட திடீர் வெள்ளத்தால் லே நகரம் பெரிதும் சேதமடைந்தது.
# சங்கரி

**சங்கரி** இராகம் கருநாடக இசையில் பயன்படும் இராகங்களில் ஒன்றாகும். இது 29 ஆவது மேளகர்த்தா இராகமாகிய, "பாண" என்றழைக்கப் படும் 5வது சக்கரத்தின் 5வது மேளமாகிய சங்கராபரணத்தின் ஜன்னிய இராகம் ஆகும்.
# சங்கரி

## இதர அம்சங்கள்

| அவரோகணம்: | ஸ் நி<sub>3</sub> ப க<sub>3</sub> ஸ | } |
| --- | --- | --- |  
- இந்த இராகத்தில் ஷட்ஜம், அந்தர காந்தாரம் (க<sub>3</sub>), பஞ்சமம், காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ஆரோகண அவரோகணத்தில் ரி, ம, த வர்ஜம். இது உபாங்க இராகம் ஆகும்.
# தொ. மு. பாஸ்கரத் தொண்டைமான்

**தொ. மு. பாஸ்கர தொண்டைமான்** (சூலை 22, 1904 - மார்ச் 31, 1965) ஒரு தமிழறிஞரும் எழுத்தாளரும் ஆவார்.
# தொ. மு. பாஸ்கரத் தொண்டைமான்

## வாழ்க்கைக் குறிப்பு

பாஸ்கர தொண்டைமான் திருநெல்வேலியில் தொண்டைமான் முத்தையா - முத்தம்மாள் தம்பதியினருக்குப் பிறந்தார். இவரது தம்பி எழுத்தாளர் தொ. மு. சிதம்பர ரகுநாதன். பாஸ்கர தொண்டைமான் திருநெல்வேலி இந்து கல்லூரியில் கல்வி கற்றார். கல்லூரி நாட்களில் ரா. பி. சேதுப்பிள்ளையின் தூண்டுதலால் ஆனந்த போதினி இதழில் கம்ப இராமாயணம் பற்றிய கட்டுரைகளை எழுதினார். இரசிகமணி டி. கே. சிதம்பரநாத முதலியாரின் ”வட்டத் தொட்டி” என்றழைக்கப்பட்ட இலக்கிய வட்டத்தில் ஒருவரானார். இளங்கலைப் பட்டம் பெற்ற பின்னர் வனத்துறையில் பணியில் சேர்ந்தார். படிப்படியாகப் பதவி உயர்வு பெற்ற அவருக்கு தமிழக அரசு இந்திய ஆட்சிப் பணி அங்கீகாரம் அளித்து வேலூர் மாவட்ட ஆட்சியராக்கியது. 1959 ஆம் ஆண்டு அரசுப்பணியிலிருந்து ஓய்வு பெற்றார். தமிழகமெங்கும் பயணம் செய்து கோயில்கள், வழிபாட்டுத் தலங்களை ஆராய்ந்து கல்கி இதழில் "வேங்கடம் முதல் குமரி வரை" என்ற தலைப்பில் அவற்றைப் பற்றி கட்டுரைகள் எழுதினார்.  
2009-10 இல் தமிழக அரசு தொண்டைமானது நூல்களை நாட்டுடைமையாக்கியது.
# தொ. மு. பாஸ்கரத் தொண்டைமான்

## படைப்புகள்

- ஆடும் பெருமானும் அளந்த நெடுமாலும்
- ஆறுமுகமான பொருள்
- இந்தியக் கலைச்செல்வம்
- இரசிகமணி டி.கே.சி
- கம்பன் சுய சரிதம்
- கலைமணி பாஸ்கரத் தொண்டைமான் கலைக்களஞ்சியம்
- சீதா கல்யாணம்
- பட்டி மண்டபம்
- பிள்ளையார்பட்டிப் பிள்ளையார்
- வேங்கடத்துக்கு அப்பால் (வடநாட்டுக்கோயில்கள் பற்றிய வரலாறு)
- வேங்கடம் முதல் குமரி வரை (தமிழகத்துக் கோயில்கள்) முதல்பாகம்
- வேங்கடம் முதல் குமரி வரை (தமிழகத்துக் கோயில்கள்) இரண்டாம் பாகம்
- வேங்கடம் முதல் குமரி வரை (தமிழகத்துக் கோயில்கள்) மூன்றாம் பாகம்
- வேங்கடம் முதல் குமரி வரை (தமிழகத்துக் கோயில்கள்) நான்காம் பாகம்
- வேங்கடம் முதல் குமரி வரை (தமிழகத்துக் கோயில்கள்) ஐந்தாம் பாகம்
# அமிர்தபுரி

இந்தியாவில் கேரள மாநிலம், கொல்லம் மாவட்டத்தில் ஆலப்பாடு ஊராட்சியில் பறையகடவு என்ற கடற்கரை கிராமம் தற்போது **அமிர்தபுரி** என அழைக்கப்படுகின்றது. உலகப்புகழ் பெற்ற இந்தியாவின் ஆன்மீக பெண் துறவி சற்குரு மாதா அமிர்தானந்தமாயி அவர்களின் ஆசிரமம் இங்கு அமைத்துள்ளது. ஆண்டு தோறும் பல்லாயிரக்கணக்கான உள்நாட்டு வெளிநாட்டு பக்தர்கள் வருகைதரும் பயணத் தலமாக, புனிதத்தலமாக இது விளங்குகிறது.  
இந்த கிராமத்தில் அமிர்தா விஸ்வ வித்யாபீடம் என்ற புகழ்பெற்ற பல வளாகங்கள் கொண்ட பல்கலைக்கழகத்தின் ஒரு வளாகமும் உள்ளது.
# நறவம்

நறவம் என்பது ஒரு மலர்.
- நறவம்பூ கொத்துக்கொத்தாகப் பூக்கும்.
- சங்ககால மகளிர் குவித்து விளையாடிய மலர்களில் ஒன்று நறவ-மலர்.
;தேன்
- நறவம் என்னும் சொல் மலரிலுள்ள தேனை உணர்த்துகிறது.
;கள்
- நறவு, நறாஅ, நறா என்னும் சொற்கள் ஒருவகைக் கள்ளை உணர்த்துவன.
- போர்க்களம் செல்லும் படைவீரர்களுக்கு ‘தீந்தண் நறவம்’ கொடுத்தனர் என்னும்போது ‘நறவம்’ என்னும் சொல்லும் கள்ளை உணர்த்துகிறது.
- அற்ப வாழ்க்கையை விரும்புபவர்கள் நறவம் ஊற்றிக் குடிப்பர்.
# நறவம்

## நறை

நறவம் மலரை **நறை** எனவும் வழங்கிவந்தனர்.
- நறை என்றாலே மணம் என்று பொருள்.
- மலைக்குறவர் மக்கள் நறைக்கொடியை அறுத்தெறிவர்.
- நறைக்காயை உருட்டி வேலன் குறி சொல்லுவான்.
- புனத்தில் எரியும்போது மணக்கும்.
- மணம் கமழும் கொடி.
- கோலால் தட்டியும் நறைக்கொடியில் மணம் பெறுவர்.
- தொழுவத்தைச் சுற்றிலும் நறைக்கொடி படர்ந்திருக்கும்.
- ஏறு தழுவலின்போது காளைகளுக்கு நறைக்கொடி சுற்றிப் பாய விடுவர்.
- மேகம் போல நறைக்கொடி பொங்கிப் படர்ந்திருக்கும்.
- நறவம் பூ குளுமையானது.
- கோடையில் நறைக்கொடி வாடிக் கிடக்கும்.
- சந்தன மரத்தில் நறைக்கொடி படர்வது உண்டு.
- நறை நாரில் பூத் தொடுப்பர்.
- மாளிகைகளில் நறைக்கொடியைப் புகைத்து மணம் பரப்புவர்.
- நீராடிய பின்னர் நறையைப் புகைத்துக் கூந்தலை உலர்த்துவர்.
- விழாக்காலத்தில் இதன் மணத்தைப் பரப்புவர்.
# நறவம்

## நறா

**நறா** என்பது பூவை விளையவைத்த ஒருவகைக் கள். நறாக் கள் அதில் இடும் பூமொட்டுகளுக்கு ஏற்பச் சிறப்பு எய்தும்.
# நறவம்

## இவற்றையும் காண்க

:சங்ககால மலர்கள்
# நறவம்

## வெளியிணைப்புகள்

- நறவங்கொடியில் பூ
# தாமஸ் பெய்ன்

**தாமஸ் பெய்ன்** (*Thomas Paine*) என்பவர் (பிறப்பு: சனவரி 29, 1737; இறப்பு: சூன் 8, 1809) புகழ்மிக்க ஆங்கில-அமெரிக்க எழுத்தாளர், பரப்புரையாளர், வேரோட்டப் போக்குநர், கண்டுபிடிப்பாளர், அறிவாளர், புரட்சியாளர், ஐக்கிய அமெரிக்கத் தொடக்குநருள் ஒருவர் என்னும் பல சிறப்புகளைக் கொண்டவர் ஆவார்.
# தாமஸ் பெய்ன்

## பிறப்பும் அமெரிக்க பயணமும்

தாமஸ் பெய்ன் இங்கிலாந்து நாட்டில் நோர்ஃபோக் மாவட்டத்தில் தெட்ஃபட் என்னும் நகரில் பிறந்தார். அவர் தம் 37ஆம் வயதில் பிரித்தானிய அமெரிக்க குடியேற்றத்திற்குப் பயணமானார். அங்கு 1774இல் அமெரிக்க புரட்சிப் போரில் கலந்துகொண்டார். பிரித்தானியக் குடியேற்ற ஆதிக்கத்தை எதிர்த்து அமெரிக்கா போராடி, சுதந்திரம் அடைய வேண்டும் என்னும் கருத்தை முன்வைத்து, பெய்ன் "பகுத்தறிவு" (*Common Sense*) என்னும் தலைப்பில் ஒரு சிற்றேட்டினை 1776ஆம் ஆண்டு வெளியிட்டார். அது பலராலும் படிக்கப்பட்ட, புகழ்பெற்ற வெளியீடாயிற்று. அவர் எழுதிய இன்னொரு சிற்றேட்டுத் தொடர் "அமெரிக்க நெருக்கடி" (*The American Crisis*) என்பதாகும் (1776–1783).  
பெய்ன் எழுதிய "பகுத்தறிவு" என்னும் சிற்றேட்டின் தாக்கம் எவ்வளவு என்றால், அமெரிக்க நாட்டுக்கு அடித்தளம் இட்டவர்களுள் ஒருவரும் அந்நாட்டின் இரண்டாம் அதிபருமாயிருந்த ஜாண் ஆடம்சு என்பவர்,  
என்று கூறியுள்ளார்.
# தாமஸ் பெய்ன்

## பிரான்சு நாட்டில்

1770களில் பெய்ன் பிரான்சு நாட்டில் வாழ்ந்தார். அப்போது அவர் பிரஞ்சு புரட்சியில் தீவிரமாகப் பங்கேற்றார். பிரஞ்சு புரட்சியை எதிர்த்தவர்களுக்குப் பதில்மொழி கொடுக்கும் வகையில் அவர் "மனிதரின் உரிமைகள்" (*Rights of Man*) என்னும் நூலை 1791இல் எழுதினார். பிரித்தானிய எழுத்தாளராகிய எட்மண்ட் பர்க் (*Edmund Burke*) என்பவருக்கு எதிராகவும் தாமஸ் பெய்ன் எழுதினார். இதனால் அரசு துரோகம் என்னும் குற்றம் சாட்டப்பட்டார். பிரஞ்சு அவருடைய தாய்மொழியாக இல்லாதிருந்த போதிலும் அவர் 1792இல் பிரஞ்சு தேசியப் பேரவை உறுப்பினராகத் தெரிவுசெய்யப்பட்டார்.  
பிரான்சில் இருந்தபோது பெய்ன் அரசியல் எதிரிகளைச் சம்பாதித்துக்கொண்டார். அதனால் 1793 திசம்பர் மாதம் கைதுசெய்யப்பட்டு, பாரிசில் சிறையில் அடைக்கப்பட்டார். 1794இல் விடுவிக்கப்பட்டார்.  
பெய்ன் 1793-1794ல் "பகுத்தறிவுக் காலம்" என்ற தலைப்பில் ஒரு நூல் வெளியிட்டார். அந்நூலில் அவர் நிறுவனமாக்கப்பட்ட மதத்திற்கு எதிராகப் பேசினார். கிறித்தவக் கொள்கைகளைத் தாக்கினார். பகுத்தறிவையும் சுதந்திர சிந்தனையையும் உயர்த்திப் பேசினார். பொதுவான கடவுள் நம்பிக்கையே போதும் என்றார். அவர் 1795இல் எழுதிய "வேளாண்மை நீதி" (*Agrarian Justice*) என்னும் நூலில் சொத்துரிமையின் தோற்றம் குறித்து விவாதித்தார். எல்லா உழைப்பாளருக்கும் வாழ்க்கைக்குத் தேவையான குறைந்த ஊதியமாவது கிடைக்க வேண்டும் என்ற கருத்தை முன்வைத்தார்.
# தாமஸ் பெய்ன்

## இறப்பு

1802இல் பெய்ன் மீண்டும் அமெரிக்காவுக்குத் திரும்பிச் சென்றார். அங்கு 1809, சூன் 8ஆம் நாள் உயிர்துறந்தார். அவர் கிறித்தவத்துக்கு எதிராக எழுதியிருந்ததால், அவரது அடக்கத்தின்போது வெறும் ஆறு பேரே பங்கேற்றனராம்.
# தாமஸ் பெய்ன்

## படத்தொகுப்பு

<></>
# கோ. சண்முகநாதன்

**கோ. சண்முகநாதன்** *கோதண்டபாணி சண்முகநாதன்* (**G. Shanmuganathan**) என்பவர் மு. கருணாநிதியின் நேர்முக உதவியாளராவார்.
# கோ. சண்முகநாதன்

## வாழ்க்கை வரலாறு

- சண்முகநாதன் அன்றைய ஒருங்கிணைந்த தஞ்சாவூர் மாவட்டமும் தற்போதைய திருவாரூர் மாவட்டமான திருகண்ணமங்கையில் காவல்துறை அதிகாரி கோதண்டபாணியின் மகனாகப் பிறந்தார்.
- சண்முகநாதன் தனது ஆரம்பக் காலத்தில் பட்டபடிப்பை முடித்து விட்டு அரசு பயிற்சி தேர்வில் தேர்ச்சி பெற்று தமிழ்நாடு காவல் துறையில் சுருக்கெழுத்தாளராக தனது சொந்த ஊரிலே பணியாற்றிவந்தார்.
- பின்பு தமிழக சட்டமன்றத்தில் அன்றைய முதல்வர் காமராஜரின் காங்கிரஸ் கட்சி ஆட்சி காலத்தில் அமைச்சரவையில் ஆளும் கட்சி, எதிர்க்கட்சி மற்றும் பல சட்டமன்ற உறுப்பினர்களின் அவை குறிப்பு பேச்சுகளை சுருக்கெழுத்தில் எழுதி அதை தமிழக சட்டமன்ற அரசு தலைமைக்கு அனுப்பும் பணியில் இருந்தார்.
- பின்பு 1967 சட்டமன்ற தேர்தலுக்கு பிறகு தமிழகத்தில் முதல் முறையாக வெற்றி பெற்ற தி.மு.க ஆட்சியில் முதல்வர் அறிஞர் அண்ணாவின் அமைச்சரவையில் தமிழக பொதுப்பணித்துறை மந்திரியாக பொறுப்பேற்ற தலைவர் கருணாநிதி சண்முகநாதனின் சுருக்கெழுத்து கோப்புகளை பார்வையிட்டு மிகவும் வியந்து தன் உதவியாளராக 1967 முதல் தன்னுடன் இணைத்து கொண்டு தனது வாழ்நாளின் இறுதி காலம் வரை மு. கருணாநிதியின் அந்தரங்க பொறுப்பாளராக (Personal Sercortry) வைத்து கொண்டார்.
- பின்பு 1977 ஆம் ஆண்டிற்கு பிறகு தமிழக முதல்வராக எம். ஜி. ஆர் பொறுப்பேற்ற பின் எம். ஜி. ஆர் அவர்களே சண்முகநாதனை தனது உதவியாளராக வரவேண்டும் என்று கேட்ட கொண்டபோது சண்முகநாதன் அவர்கள் எதிர்கட்சி தலைவர் கருணாநிதியின் உதவியாளராகவே தன்னை அடையாளம் செய்து கொண்டார்.
- இவர் தனது வாழ்நாளின் இறுதி வரை முன்னாள் தமிழக முதல்வரும் தி.மு.க தலைவர் மு. கருணாநிதியின் நேர்முக உதவியாளராகவும் செயல்பட்டுவந்தார்.
# கோ. சண்முகநாதன்

## மறைவு

- உடல் நலக்குறைவால் சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள காவேரி மருத்துவமனையில், திசம்பர் 21, 2021 அன்று காலமானார்.
# திருப்பூங்குடி ஆறுமுகம்

**திருப்பூங்குடி ஆறுமுகம்** இலங்கையில் எழுபதுகளிலும் எண்பதுகளிலும் தனது கதாப்பிரசங்கங்களினாலும், வில்லுப்பாட்டு நிகழ்ச்சிகளாலும் பெயர் பெற்றவர். இலங்கை ஒலிபரப்புக் கூட்டுத்தாபனத்தின் மற்றும் இலங்கை ரூபவாகினித் தொலைக்காட்சியின் நிகழ்ச்சிகளில் கலந்துகொண்டு தமிழ் மற்றும் சைவப்பணியாற்றியவர்.  
புங்குடுதீவில் கிழக்கூர் பகுதியில் பெரும் வணிகர் கந்தப்பு, அன்னப்பிள்ளை ஆகியோருக்கு மூத்த புத்திரனாகத் தோன்றியவர் திருப்பூங்குடி ஆறுமுகம் எனப் பின்பு பெயர் விளங்கிய கந்தப்பு ஆறுமுகம். தனது ஒன்பதாவது வயதில் தந்தையை இழந்த இவர், தனது அயராத உழைப்பினாலும், மனம் தளராத உறுதியினாலும், கல்வியில் உயர்ந்து, பலாலி ஆசிரியர் பயிற்சிக் கல்லூரில் பயின்று, ஆசிரியராகப் பரிணமித்தார். கொழும்பு நுண்கலைக் கல்லூரியில் சித்திரக்கலையினையும், கட்டிடக்கலையினையும் கற்றுத்தேர்ந்தார். இவர் கொழும்பு விவாகானந்தாக் கல்லூரியில் ஆசிரியராகவும், யாழ்ப்பாணம் வைத்தீஸ்வராக் கல்லூரியில் தலைமை ஆசிரியராகவும் பணியாற்றினார்.  
தன் சிறுவயதிலேயே நாடக்கலையில் பெரும் நாட்டம் கொண்டவராக இருந்தார். தன் தாய்மாமனாராகிய பொன்னம்பலம் அவர்களின் வழிகாட்டலில் பல நாடகங்களில் நடித்தார். இலங்கையின் அனைத்துப் பகுதிகளிலும், இந்தியா, மலேசியா, சிங்கப்பூர், இங்கிலாந்து, எனத் தூரதேசங்களிலும் தனது கதாப்பிரசங்கங்களினாலும், வில்லுப்பாட்டு நிகழ்ச்சிகளாலும் பெயர் பெற்றவர். இலங்கை ஒலிபரப்புக் கூட்டுத்தாபனத்தின் மற்றும் இலங்கை ரூபவாகினித் தொலைக்காட்சியின் நிகழ்ச்சிகளில் கலந்துகொண்டு தமிழ் மற்றும் சைவப்பணியாற்றியவர்.  
வில்லுப்பாட்டு என்னும் கிராமியக் கலைவடிவத்தை முதல்முதல் ஈழப்பெருமண்ணில் புதுமெருகோடு அரங்கேற்றி விரிவுபடுத்தியர் “திருப்பூங்குடி” என்று தன் தாயூரின் பெயரால் பெருமையுடன் அழைக்கப்படும் திருப்பூங்குடி ஆறுமுகம். இன்று வில்லுப்பாட்டு நிகழ்ச்சிகளில் பிரபலமாக பிரகாசித்துகொண்டிருக்கும் சின்னமணி, நாச்சிமார் கோவிலடி இராஜன், போன்றவர்கள் திருப்பூங்குடி அவர்களிடம் வில்லிசை பயின்றவர்கள்.  
இன்னிசை வேந்தர் பொன். சுந்தரலிங்கம், பொன் சுபாஸ் சந்திரன் ஆகியோர் திருபூங்குடி அவர்களின் மைத்துனர்கள் ஆவர்.  
திருப்பூங்குடி அவர்களின் சைவத்தமிழ் பணியைப் பாராட்டி சுத்தானந்தபாரதி அவர்கள் “அன்புக்கடல்” என்ற போற்றிப் புகழ்ந்துள்ளார். தமிழிசைமாமணி சீர்காழி கோவிந்தராஜன் அவர்களும் இவருக்கு “வில்லிசைமழை” எனப் பட்டமளித்துக் கெளரவமளித்துள்ளார்.
# இருப்புப்பாதை

**இருப்புப் பாதை ** (*track*) என்றும் **நிலைத்த வழி** என்றும் தொடர்வண்டிப் போக்குவரத்தில் இரும்புத் தண்டவாளங்கள், இணைப்பான்கள், குறுங்கட்டைகள் மற்றும் சரளை அடங்கிய கட்டமைப்பும், அதனடியே பதப்படுத்தப்பட்ட நிலத்தடமும் குறிப்பிடப்படுகின்றன. நிலைத்த வழி என்பது இருப்புப் பாதையுடன் அதனருகே அமைக்கப்படும் வேலிகள் போன்ற பிற தடவழி அமைப்புக்களையும் குறிக்கும்.
# இருப்புப்பாதை

## மேலும் தகவல்களுக்கு

- Pike, J., (2001), *Track*, Sutton Publishing,
- Firuziaan, M. and Estorff, O., (2002), *Simulation of the Dynamic Behavior of Bedding-Foundation-Soil in the Time Domain*, Springer Verlag.
-
-
# பிணக்கூறு ஆய்வு

**பிணக்கூறு ஆய்வு** (*autopsy*, சவப் பரிசோதனை, பிரேதப் பரிசோதனை) —மேலும் **இறப்பிற்கு பிந்தைய சோதனை** (*post-mortem examination*), **மரித்த திசு ஆய்வு ** (*necropsy*, குறிப்பாக மனிதரல்லா பிணங்களுக்கு), *autopsia cadaverum*, அல்லது **சட்டம்சார் பிணக்கூறாய்வு** (*obduction*) — மிகவும் தனித்தன்மையுடைய அறுவை மருத்துவமுறையாகும். பிணத்தை நன்கு ஆராய்ந்து இறப்பின் காரணத்தையும் ஏற்பட்ட விதத்தையும் அறிவதும் உடலிலிருந்த நோய் அல்லது காயத்தினை மதிப்பிடுவதும் ஆகும். இந்த மருத்துவமுறையை பொதுவாக நோயியலில் சிறப்பான பயிற்சி பெற்ற மருத்துவர் மேற்கொள்வார். இது உயிர்த்திசு சோதனைக்கு எதிரானது.  
பிணக்கூறு ஆய்வுகள் சட்ட அல்லது மருத்துவக் காரணங்களுக்காக நடத்தப்படுகின்றன. ஓர் குற்றம் நிகழ்ந்தநிலையில் தடவவியல் பிண ஆய்வு மேற்கொள்ளப்படுகிறது. காரணமறியா இறப்புக்களின்போது மருத்துவ அறிவிற்காக ஏன்,எப்படி என அறிய மேற்கொள்ளப்படுகிறது. மருத்துவ ஆராய்ச்சிக்கல்விக்காகவும் சில பிண ஆய்வுகள் மேற்கொள்ளப்படுகின்றன. பிண ஆய்வை மேற்புற ஆய்வு மட்டுமே போதுமானவை என்றும் முறையாக உடலை அறுத்து உட்புறச் சோதனைகள் நடத்தப்பட வேண்டியவை இருவகையாகப் பிரிக்கலாம். உட்புறச் சோதனைகளை நடத்த அண்மித்த உறவினரின் அனுமதி தேவையாக இருக்கும். உட்புறச் சோதனைகள் முடிவுற்ற பின்னர் உடல் மீண்டும் திறந்த காயங்கள் மூடப்பட்டு பழையநிலைக்கு வருமாறு தைக்கப்படும்.
# பிணக்கூறு ஆய்வு

## இதனையும் காண்க

- பிணச்சீரமைப்பு
- பிரேதப் பரிசோதனை அறிக்கை
# கொடிவேரி அணைக்கட்டு

**கொடிவேரி அணைக்கட்டு** (Kodiveri Dam) பவானிசாகர் அணையிலிருந்து வரும் பவானி ஆற்றின் குறுக்கே கட்டப்பட்டுள்ள தடுப்பணை ஆகும். இந்த அணையானது, உராளி செம்ப வேட்டுவ செயங்கொண்ட சோழ கொங்காள்வனால் கட்டப்பட்டது.
# கொடிவேரி அணைக்கட்டு

## அமைவிடம்

இந்தியாவின் தமிழ்நாடு மாநிலத்தில் உள்ள ஈரோடு மாவட்டத்தில் கோபிச்செட்டிப்பாளையம் வட்டத்திலுள்ள பெரியகொடிவேரியில் அமைந்துள்ளது. இந்த அணைக்கட்டு கோபிச்செட்டிப்பாளையத்திலிருந்து சுமார் 15 கிலோமீட்டர் தொலைவில்; சத்தியமங்கலம் செல்லும் சாலையில் அமைந்துள்ளது.
# கொடிவேரி அணைக்கட்டு

## வரலாறு

கொடிவேரி அணைக்கட்டு 1125 ஆம் நூற்றாண்டில் கொங்கு வேட்டுவக் கவுண்டர் இன மாமன்னர் ஊராளி செம்ப வேட்டுவ செயங்கொண்ட சோழ கொங்காள்வானால் கட்டப்பட்டது. கொடிவேரியில் பாறைகள் இல்லாததால் சத்தியமங்கலத்திலிருந்து 10 கி.மீ. வடக்கே உள்ள கல்கடம்பூரில் (கம்பத்ராயன் மலையில்) இருந்து பாறைகள் வெட்டிக் கொண்டு வரப்பட்டன. கட்டுமானப் பணிகளுக்காக ஒடிசா, கர்நாடகம், ஆந்திர மாநிலங்களில் இருந்து கல்வேலைகளில் தேர்ச்சிபெற்றவர்கள் வரவழைக்கப்பட்டனர்.  
சுமார் 3 ஆண்டுகளில் அணை கட்டி முடிக்கப்பட்டது. அணையைத் திறக்க நாள் குறித்து, மன்னர் வருவதாக ஏற்பாடானது. ஆனால், திடீரென்று வெள்ளம் பெருக்கெடுத்து அணை முற்றிலும் அடித்துச் செல்லப்பட்டது. தகவல் மன்னருக்குச் சென்றது. அவர் மீண்டும் அணையைக் கட்ட உத்தரவிட்டார். அதன்படி சுமார் ஒன்றரை ஆண்டுகளில் மீண்டும் அணை கட்டப்பட்டது. மறுபடி யும் அணையைத் திறக்க மன்னர் வரவிருந்த நிலையில் மீண்டும் வெள்ளம். இந்த முறை ஆயிரக்கணக்கான மக்கள் இறந்தார்கள்.  
மிகுந்த மனவேதனை அடைந்த மன்னர், *‘‘பண்ணாரி அம்மனும் நஞ்சுண்டேஷ்வரரும் நான் அவ்விடம் செல்வதைத் தடுக்கிறார்கள். இனிமேல் நானோ, என் குடும்பத்தினரோ அங்கே வர மாட்டோம்’’* என்று சொல்கிறார். மேலும், மீண்டும் அணையைக் கட்ட உத்தரவிட்டவர், அணை கட்டி முடித்தவுடன் தகவல் தனக்கு வராமல் பார்த்துக்கொள்ளும்படி சொல்கிறார். அதன்படி மூன்றாவது முறையாக அணை கட்டி முடிக்கப்பட்டது. அதுதான் இன்றைக்கும் நிலைத்து நிற்கும் கொடி வேரி அணைக்கட்டு. அதன்படி 151 மீட்டர் நீளம், 30 அடி அகலத்தில் அணை கட்டப்பட்டது.
# கொடிவேரி அணைக்கட்டு

## வரலாறு

### சொற்பிறப்பியல்

;முதல் கருத்து
கொடிவேலி செடிகள் சூழ்ந்த ஓர் இடத்தில் தடுப்பணை கட்ட முடிவு செய்யப்பட்டது. அப்பெயர் மருவி கொடிவேரி என்று அழைக்கப்படுகிறது.  
;இரண்டாம் கருத்து
'கொடிவரி' என்னும் சொல் மருவி கொடிவேரி என்று அழைக்கப்படுகிறது. 'கொடிவரி' என்றால் வரிப்புலி என்ற பொருள்படும். இந்த அணை அமைந்த காட்டுப்பகுதியைச் சுற்றி புலிகள் பல வாழ்ந்ததால் இந்தப்பெயரால் அழைக்கப்படுகிறது.சிலப்பதிகாரத்தின் வஞ்சிக்காண்டத்தில் வரும் பாடலில் கொடுவரி பற்றி கீழ்க்கண்டவாறு குறிக்கப்படுகிறது.  
*"கொங்கர் செங்களத்துக் கொடுவரிக் கயற்கொடி"*  
**பொருள்:** கொங்குநாட்டின் ரத்தம் தோய்ந்த போர்க்களத்தில் போரிட்ட சோழர், புலி கொடியையும் (கொடுவரி); பாண்டியர், மீன் கொடியையும் (கயற்கொடி) போரில் தோல்வியுற்று விட்டுவிட்டு சென்றனர்.
# கொடிவேரி அணைக்கட்டு

## வரலாறு

### ஆற்றிற்கு இணையாக வெட்டப்பட்ட கால்வாய்கள்

அணையின் வலது பக்கத்தில் தடப்பள்ளி வாய்க்காலும், இடது பக்கத்தில் அரசன்கோட்டை வாய்க்காலும் சுமார் 5 கி.மீ. நீளத்துக்கு ஆற்றை ஒட்டியே வெட்டப்பட்டன. பிற்காலங்களில் பாசனம் பெருகப் பெருக தடப்பள்ளி வாய்க்கால் 26 கி.மீ. வரையும் அரசன்கோட்டை வாய்க்கால் 42 கி.மீ. வரையும் வெட்டப்பட்டன.  
உலக ஆறுகள் பாதுகாப்பு விதிமுறைகளின்படி (Helsinki Rules),
- ஓர் ஆற்றில் குறிப்பிட்ட அளவுக்கு மேல் தண்ணீர் எடுக்கக் கூடாது.
- குறிப்பிட்ட அளவு ஆற்றின் நீர் கடலில் கலக்க வேண்டும்.
- ஆற்றின் நீரியல்போக்கு திசையில் இருந்து 50 சதவீதத்துக்கும் மேலாக எந்தக் காரணம் கொண்டும் திருப்பக்கூடாது என்கிறது.
ஆனால், அன்றைக்கே தமிழ் முன்னோர்கள் இதனை கொடிவேரி அணைக்கட்டுப் பாசனத்தில் நடைமுறைப்படுத்தியிருக்கிறார்கள்.  
தடப்பள்ளி கால்வாயும் அரசன் கோட்டை கால்வாயும் ஆற்றை ஒட்டியே இருபுறமும் செல்கின்றன. இதனால் ஆற்றின் நீரோட்டம் திசை திருப்பப்படுவதில்லை. மேலும், ஆற்றில் இருந்து கால்வாய்களுக்குச் செல்லும் தண்ணீர் வயல்களுக்குச் சென்று, அதன் கசிவு நீர் மீண்டும் வாய்க்கால் வழியாக ஆற்றுக்கு வந்துவிடும்.  
அதாவது, ஒரு பாசன நிலம் தனக்குத் தேவையானதுபோக மீதமிருக்கும் தண்ணீரை மீண்டும் ஆற்றுக்கு அனுப்பிவிடுகிறது. இதற்காகப் பாசன நிலங்களின் மட்டத்துக்கு ஏற்ப கால்வாய்கள் அமைக்கப்பட்டன.  
***மிகச் சிறந்த சிக்கன நீர் மேலாண்மை இது***. இங்கிருந்து ஆற்றுக்கு கீழே 60 கி.மீ. தொலைவில் இருக்கிறது காலிங்கராயன் அணைக்கட்டு.  
தடப்பள்ளி - அரக்கன்கோட்டை கால்வாய்களின் மிகச் சிறந்த நீர் மேலாண்மை காரணமாக இன்றைக்கும் கொடிவேரி அணையில் பாசனத்துக்காக விநாடிக்கு 800 கனஅடி தண்ணீர் திறந்தால், அந்தத் தண்ணீர் இடைப்பட்ட பகுதிகளின் பாசனத்துக்கு போக மீதம் சுமார் 400 கனஅடி தண்ணீர் காலிங்கராயன் அணைக்குச் சென்று சேர்கிறது.
# கொடிவேரி அணைக்கட்டு

## வரலாறு

### மணல்போக்கி தொழில்நுட்பம்

அணைக்கட்டின் மையப் பகுதியில் தண்ணீரின் குவி மையத்தில் கிணறு வடிவில் சுரங்கம் வெட்டப்பட்டிருக்கிறது. இது அணைக்கு வெளியே தண்ணீர் திறக்கப்படும் இடத்துக்கு சுமார் 20 அடி தூரத்துக்கு அப்பால் சென்று முடிகிறது. சுரங்கத்தின் வாய்ப் பகுதி அகலமாகவும் உள்ளேச் செல்ல செல்ல குறுகலாகவும் வடிவமைக்கப்பட்டுள்ளது.  
சுரங்கத்துக்குள் கல்லால் ஆன நுட்பமான சல்லடை அமைப்புகள் மற்றும் கல்லால் செதுக்கப்பட்ட பல்வேறு வடிவமைப்புகள் செய்யப்பட்டிருக்கின்றன.  
மணல் போக்கிகளைக் கரையில் இருந்தே மூடும் வகையில் சங்கிலியால் பிணைக்கப்பட்ட கதவுகள் அமைக்கப்பட்டன. இந்த மணல்போக்கிகள் மணலையும் சேற்றையும் உள்ளே இழுத்து மறுபக்க சுரங்கத்தின் துவாரம் அணைக்கு வெளியே தள்ளிவிடும். இதன் மூலம் அணையில் மணலும் சேறும் தங்கவில்லை. மேலும் இதன் வழியாக தண்ணீரும் வெளியேறாது என்பதும் இதன் தனி சிறப்பு. இதனால் அணையின் நீர் தூய்மையாக இருந்தது. ***அணை தன்னைதானே தூர் வாரிக்கொள்ளும் தொழில்நுட்பம் இது***.  
இந்த அரிய தொழில்நுட்பங்களை இன்றைய மக்கள் அறியாமல் போனது தான் வேதனை. குடித்துவிட்டு குளிப்பவர்கள் அணைக்குள் இருக்கும் மணல்போக்கிகளுக்குள் சிக்கி இறந்துவிடுகிறார்கள் என்று அவற்றில் பாறைகளையும் மண்ணையும் போட்டு தூர்த்து வைத்திருக்கிறார்கள். இன்று கொடிவேரி அணைக்கட்டு சுற்றுலாத் தலமாக மட்டுமே அறியப்படுகிறது.
# கொடிவேரி அணைக்கட்டு

## தகவல்கள்

தமிழ் திரைப்படங்கள் இங்கு பல காட்சிகளை படமெடுத்துள்ளனர். தமிழ் மொழித் திரைப்படமான சின்னத் தம்பியின் சில காட்சிகள் இங்கு படமாக்கப்பட்டன. இங்கு எமரால்டு விருந்தினர் விடுதி, சத்தியமங்கலம் சாலையில் உள்ளது. பவள மலை கோவிலில் திருமணங்கள் நடைபெறுகின்றன. பி. கே. ஆர் மகளிர் கல்லூரி மூன்று கிலோ மீட்டர் தொலைவில் அமைந்துள்ளது. கொடிவேரி அணைக்கட்டில் குளித்துவிட்டு சாப்பிட அங்கு மீன் உணவு சமைத்துத் தருகிறார்கள்.
# பாந்தா மாவட்டம்

**பாந்தா மாவட்டம்** இந்தியாவின் உத்திரப்பிரதேச மாநில மாவட்டங்களில் ஒன்று. இதன் தலைநகரம் பாந்தா நகரம். இது சித்திரக்கூட பிரிவின் கீழ் புந்தேல்கண்ட் புவியியல் பகுதியில் அமைந்துள்ளது. வரலாற்று புகழ் மிக்க கலிஞ்சர் கோட்டை இம்மாவட்டத்தில் அமைந்துள்ளது.
# பாந்தா மாவட்டம்

## பொருளாதாரம்

முக்கிய தொழிலாக விவசாயம் உள்ளது. நெல், கோதுமை, காய்கறிகள் போன்றவை இம்மாவட்டத்தில் அதிகமாக பயிரிடப்படுகின்றன.
2006ல் பஞ்சாயத்து ராஜ் அமைச்சகம் பாந்தா மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.
# பாந்தா மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி பாந்தா மாவட்டத்தின் மொத்த மக்கட்தொகை 1,799,541. இது தோராயமாக காம்பியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 265வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பாந்தா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.06%. பாந்தா மாவட்டத்தின் பாலின விகிதப்படி 1000 ஆண்களுக்கு 863 பெண்கள் உள்ளனர். மேலும் பாந்தா மாவட்ட மக்களின் கல்வியறிவு விகிதம் 68.11%..